રાજકોટમાં અમુલ સર્કલ નજીક પી.ટી.સી. ગ્રાઉન્ડ ખાતેની જે ખંડેર ઈમારતમાં આવારા તત્વોનો અડ્ડો રહેતો અને જયાં એક નહીં-પાંચ પાંચ કરપીણ હત્યાઓ થઇ ચૂકી છે એવી ખંડેર ઈમારતને આખરે તોડી પાડવામાં આવી છે, આ સ્થળે હવે ખુલ્લું મેદાન જ રહ્યું છે. પાંચ મહિના અગાઉ "નવગુજરાત સમય" દ્વારા આ ખંડેર વિશેનો અહેવાલ પ્રસિધ્ધ કરી તંત્રવાહકોને ઢંઢોળવામાં આવ્યા હતા, જેને પગલે લાંબી વહીવટી પ્રક્રિયા બાદ આ આવશયક તોડપાડ શક્ય બની છે.